વેદ વ્યાસજીએ પછી બ્રહ્મસૂત્ર બનાવ્યું. એને વ્યાસસૂત્ર કહેવાય છે. ભગવાન સ્વામિનારાયણે બહુ જ પસંદ કર્યું. આઠ સત્શાસ્ત્રોમાં એને માન્યતા આપી. વ્યાસસૂત્ર શા માટે પસંદ કર્યું ? કારણ કે એમાં કારણ તત્ત્વની ચોખવટ કરેલી છે, અને સર્વ કારણના કારણ ભગવાન નારાયણને બતાવ્યા છે. ઇંદ્ર કારણ ખરા પણ ત્રિલોકીના, બ્રહ્મા કારણ ખરા પણ એક બ્રહ્માંડના, પરંતુ અનેક બ્રહ્માંડના કારણ તો એક નારાયણ જ છે. તેથી પ્રભુને જગત કર્તા કહેલા છે.